钦定古今图书集成/历象汇编/乾象典/第021卷 > 章潢图书编 > 《五行间色》
## 钦定古今图书集成/历象汇编/乾象典/第021卷 > 章潢图书编 > 《五行间色》

“五行之理，有相生者，有相克者，相生为正色，相克为
间色。正色，青赤黄白黑也；间色，绿红碧紫流黄也。水
生木，木色青，故青者东方也；木生火，其色赤，故赤者
南方也；火生土，其色黄，故黄者中央也；土生金，其色
白，故白者西方也；金生水，其色黑，故黑者北方也，此
五行之正色也。”甲己合而为绿，则绿者青黄之杂，以
木克土故也。乙庚合而为碧，则碧者青白之杂，以金
克木故也。丙辛合而为红，则红者赤白之杂，以火克
金故也。丁壬合而为紫，则紫者赤黑之杂，以水克火
故也。“戊癸合而为流黄”，则流黄者黄黑之杂，以水克
土故也。“此五行之间色也。”〈流黄一作硫黄〉